google/wiki40b huggingface dataset:
Kommunistische Partei Deutschlands (1990)

Kommunistische Partei Deutschlands (KPD) er et politisk parti stiftet i januar 1990 i Øst-Berlin. Det blir omtalt som KPD-Ost eller KPD (Rote Fahne) for å skille det fra andre grupper som bruker lignende navn. Partiet blir av Landesamt für Verfassungsschutz i Brandenburg betegnet som «venstreekstremistisk».
På grunn av at partiet er stiftet i DDR før Tysklands gjenforening gjelder ikke forbudet mot KPD som ble gjennomført i Vest-Tyskland i 1956. Partiet kan således delta i alle valg til den tyske forbundsdag og i alle lokalvalg. På KPDs 20. landsmøte i mars 1999 ble det besluttet at partiet skulle utvikle seg til et bolsjevikisk parti.
KPD bekjenner seg til sosialismen slik den eksisterte i DDR og andre stater i Øst-Europa og Sovjetunionen. Partiet ser ikke på sosialismen i DDR som et forsøk, men som en realitet. At muren falt i 1989 og at SED måtte gi fra seg makten blir tolket som en kontrarevolusjon. Partiet er marxistisk-leninistisk og ser positivt på Stalin og den nordkoreanske Songun-ideologien.
KPD gir ut månedstidsskriftet Die Rote Fahne og brosjyren Schriftenreihe der KPD.
The First Casualty

Handling

Douglas Kingsley, en britisk etterforsker fra Scotland Yard, blir satt i fengsel for landsforræderi etter at han har uttrykt motstand mot krigen. Omtrent samtidig som dommen faller blir en kjent dikter og offiser tatt livet av, og Secret Service bestemmer seg for å forfalske Kingsleys død, og sende ham til Frankrike for å etterforske mordet. Kingsley opplever at mistenkte og beviser forsvinner i gjørma rundt ham, og kampens hete fra det tredje slaget i Ieper suser rundt ørene hans.
Kalkovnen på Brønnøya

Kalkovnen på Brønnøya er en fredet kalkovn i Sandbukta på Brønnøya i Asker kommune. Den er om lag ni meter høy og har en grunnflate på 6,5 ganger 6,5 meter. Ovnen ble sannsynligvis oppført da Anders Haagensen startet kalkbrenneri på øya i 1847. Den var i virksomhet fram til 1888.
I løpet av 2012 og 2013 har store deler av kalkovnen rast sammen. Riksantikvaren, Asker kommune og Akershus fylkeskommune har gitt tilsagn eller bevilget tilsammen mer enn en halv million kroner til sikring av kulturminnet, som står på privat grunn. Restaurering påbegynnes i mai 2014 og er estimert til å koste over 4 millioner kroner.
Burroughs Corporation

Burroughs Corporation var en amerikansk produsent av kontormaskiner. Bedriften ble opprinnelig etablert som American Arithmometer Company i 1886 i St. Louis, Missouri. Etter fusjonen med Sperry Corporation i 1986 skiftet selskapet navn til Unisys under ledelse av W. Michael Blumenthal. Bedriften produserte blant annet mekaniske regnemaskiner før den gikk over til produsere datamaskiner.
Fotball under Asialekene 1962

Fotball under Asialekene 1962. Fotball var en av flere sporter som var med i de fjerde Asialekene som ble arrangert i Jakarta i Indonesia i perioden 24. august til 4. september i 1962. Det var åtte lag som deltok i fotball-turneringen, det ble først spilt gruppespill, to grupper der de to beste i hver gruppe gikk videre til semifinale. India vant finalen med 2-1 over Sør-Korea.
Air Mail (film)

Handlingen

Piloten Mike Miller (Ralph Bellamy) eier og driver Dessert Airport en flypost base ved foten av Rocky Mountains. Han leder en gruppe unge piloter som risikerer sine liv, flyr gjennom det farlige været og over farlig terrenget for å levere flyposten. Da Joe Barnes (Ward Bond) havarerer ved basen, forsøker de andre pilotene å hente den dyrebare post fra det brennende vraket. Mike trøster hans kjæreste Ruth (Gloria Stuart), som også er Joe's søster. Mike innser nå at han må ansette en erstatning. Den uvørne «{{}}Duke» Talbot (Pat O ' Brien) blir ansatt.
Duke er en god pilot, men hans bravado og affære med Irene (Lilian Bond), kona til en annen pilot «Dizzy» Wilkins (Russell Hopton), har potensial til å forårsake uopprettelig skade på den tett sammensveisede gruppe av flygere. Da Dizzy havarerer og omkommer i en blindende snø storm, blir Mike tvunget til å ta over den siste etappen av flukten, selv om legene har fortalt ham at hans syn har forverret seg. Da han også havarerer under en snøstorm, avslører hans nødanrop avslører at han fortsatt er i live, men fanget i en utilgjengelig fjelldal. Duke vurderer redning som en utfordring, tar et fly og flyr til den utilgjengelige dalen. Han foretar en hard landing, skader sitt fly, men klarer å fly ut med Mike ombord. Da de når Dessert Airport, vet Duke vet at han ikke kan lande trygt så han presser Mike ut før han krasj-lander. Da bakkemannskap dra ham ut av vraket er Duke hardt skadet, men i live.
Jens Width

Karriere

Jens Width var kjøpmann i Ålesund, men flyttet til Namsos i 1847, etter å ha blitt oppfordret fra sin svoger O.G. Olsen. Han bodde hos svogeren den første tiden, men fikk bygget en gård på hjørnet av Havnegata og Namsegata. Familien kom flyttende etter i november samme år. I 1853 solgte han gården til garver Haugerød og flyttet til Bodø. Han ble ordfører i Bodø i 1855, men bestemte seg i 1856 at han skulle flytte tilbake til Namsos. Han kjøpte da tilbake gården fra Haugerød på konkurssalg 31. mars 1856.
Skiskyting under Vinter-OL 2010 – Stafett kvinner

Konkurranseregler

Hver av de fire stafettløperne går 6 km langrenn og skyter to serier à 5 skudd, en gang liggende og en gang stående. Ulikt de individuelle øvelsene har man også tre ekstraskudd til rådighet pr. serie for å få ned de gjenværende blinkene ved eventuelle bom. Magasinet inneholder imidlertid bare fem skudd, så ekstraskuddene må lades manuelt ett og ett, noe som utgjør et ekstra stressmoment for løperne. Dersom man ikke greier å treffe alle blinkene med ekstraskuddene, må man gå like mange strafferunder på 150 m som antall gjenværende blinker.
Nyongwon

Administrativ inndeling

Fylket er delt inn i en ŭp (småby), ett rodongjagu (arbeiderdistrikt) og 23 ri (landsby).
Glitnefeltet

Glitnefeltet er et oljefelt i Nordsjøen, omtrent 40 km nordvest for Sleipnerfeltet. Det ble funnet i 1995 av daværende Norsk Hydro Produksjon ved bruk av riggen «Treasure Saga». Feltet består av fire produksjonsbrønner og en vanninjeksjonsbrønn som er knyttet opp til produksjons- og lagerskipet «Petrojarl 1». Havdybden i området er på 110 meter. Statoil er operatør for feltet.
Feltet ble stengt ned i 2013.
Kjemisk potensial

Kjemisk potensial  er et begrep innen termodynamikken som har stor betydning innen fysikalsk kjemi. Det beskriver hvor mye energien til et system av partikler forandres når en ekstra partikkel legges til.  Det ble først klarlagt av den amerikanske fysiker Josiah Willard Gibbs i 1873. Det er direkte forbundet med Gibbs fri energi for systemet.
Dets nytte tilsvarer bruken av elektrisk potensial for å beskrive bevegelsen til elektrisk ladete partikler eller gravitasjonspotensial for å beregne hvordan en massiv partikkel beveger seg på grunn av tyngdekraften. Partiklene vil spontant bevege seg slik at deres potensielle energi blir mindre. På samme måte vil det kjemiske potensialet være høyere for en partikkel som befinner seg i et område hvor konsentrasjonen av partikler er høyere. Den vil derfor forsøke å bevege seg mot lavere kjemisk potensial. Dette vil tilsvare en bevegelse mot et område hvor konsentrasjonen er mindre. Denne prosessen er kjent som diffusjon. 
I en kjemisk reaksjon inngår flere komponenter av forskjellige partikler eller stoffer. Hver komponent vil ha sitt eget kjemiske potensial. Ved konstant trykk og temperatur vil likevekt oppstå når Gibbs fri energi for systemet er minst mulig. Dette tilsvarer at de kjemiske potensialene for begynnelsestilstanden er like store som for sluttilstanden. Denne kjemiske likevekten vil da være beskrevet ved konsentrasjoner som oppfyller massevirkningsloven.

Kvantegasser

For relativistiske systemer er ikke partikkeltallet N  veldefinert da partikler kan skapes ved pardannelse og forsvinne ved annihilasjon. Slike systemer vil derimot være spesifiserte ved de termodynamiske variable T, P og μ. Man benytter da at partikkeltallet N er den konjugerte variable til det kjemiske potensialet.  Dermed kan Gibbs fri energi G(T,P,N) Legendre-transformeres til den tilsvarende Landau fri energi Ω(T,P,μ). Denne benyttes spesielt til å beskrive termodynamiske systemer hvor kvantemekanikken dominerer. Dette kan være en gass av bosoner hvor det vil oppstå en Bose-Einstein-kondensasjon i grensen hvor det kjemiske potensialet nærmer seg null. Derimot for fermigasser ved tilstrekkelig lave temperaturer, tar det kjemiske potensialet positive verdier og definerer det som kalles Fermi-energien for gassen.
Spisestedet Feinschmecker

Spisestedet Feinschmecker er en gourmetrestaurant i Oslo. Den ligger i Balchens gate 5 på Elisenberg i Bydel Frogner.
Stedet drives av Lars Erik Underthun, sølvvinner fra Bocuse d’Or i 1991. Feinschmecker har hatt én stjerne i Michelinguiden siden 1991 , men mistet stjernen i 2012.
Spencer repeterrifle

Konstruksjon

I 1860 hadde Christopher Spencer klar en design for en rifle som tok en randtenningspatron i kaliber .56. Mekanismen virket ved å føre en bøyle som også fungerte som avtrekkerbøyle ned og frem. Dette åpnet mekanismen og trakk ut en eventuelt avfyrt patron. Ved å trekke bøylen bakover og opp ble en ny patron frigjort fra magasinet og ført inn i kammeret. På samme måte som Springfield Modell 1873 måtte hanen spennes separat.
Patronen var av kobber og var basert på en Smith & Wesson-patent fra 1854. Syv slike passet i et metallrør som fungerte som magasin.
Når magasinet var tomt måtte magasinfjæren løsnes og trekkes ut før syv nye patroner kunne settes inn med prosjektilet først. Patronene kunne lades enkeltvis eller samlet fra en innretting kalt en Blackeslee ammunisjonsboks som hadde opp til tretten rør med syv patroner hver. Disse kunne tømmes inn i magasinet som en slags tidlig laderamme og magasinfjæren settes på plass.

Begrensninger

Selve repetrmekansimen til Spencer var solid og funksjonell. Det var fullt mulig å skyte presist med en hastighet på 10-12 skudd i minuttet. Dette var 5 ganger så raskt som datidens munnladningsmusketter kunne skyte. Spencer-patronen manglet imidlertid rekkevidde, og var sjeldent effektiv ut over 300 meter. Dette problemet hadde patronen felles med alle randtenningspatroner. I tillegg var de store kobberpatronene skjøre. De pådro seg fort små bulker og hakk som gjorde at de ikke fyrte av, ikke ville lade eller var umulige å trekke ut etter at de var avfyrt. Det bløte kobberet kombinert med knallstoffet i randen gjorde at slag mot magasinet eller patrontasker kunne få patronene til å antenne.
Så snart den amerikanske borgerkrigen var over ble Spencer-riflen faset ut til fordel for de gamle munnladningsmuskettene eller de forbedrede Springfield Modell 1866 som var bakladere til militær bruk, og av de nyere Winchester Modell 1866 til sivil bruk.
Barneombudet

Historikk

I boken «Umyndige personer» lanserte Anders Bratholm tanken om et barneombud i Norge allerede i 1969. Begrunnelsen for et ombud for barn var at barn utgjør en stor, men svak gruppe, uten noen organisasjon eller annet effektivt talerør bak seg, slik de fleste andre grupper har. Konklusjonen var at barn og unge har et behov for et offentlig ombud som kan tale deres sak. Etter debatt utover 70-tallet ble Barnelovutvalget nedsatt i 1975, ledet av Frederik Beichmann. Ved opprettelsen i 1981 ble Målfrid Grude Flekkøy det første barneombudet i verden.
Wester Indherred prosti

Wester Indherred pro(v)sti var et tjenestedistrikt i Nidaros bispedømme i Den norske kirke og omfattet kirkesognene sydvest i datidens Nordre Trondhjems Amt (Nord-Trøndelag). Det ble opprettet ved delingen av Indherred prosti i 1766 og eksisterte til 1815 da det atter inngikk i Innherred prosti.
Nordlibakken

Historie

Den første hoppbakken ved Horten var ved Dampejordet, der det ble hoppet fra 1893. Det ble bygd stillas i bakken i 1908, men med årene holdt ikke bakken ved Dampejordet mål, og den ble erstattet av Nordlibakken, som ble innviet 30. mars 1924. En mindre bakke ved siden av den store Nordlibakken ble innviet i februar 1935.
Ved månedsskiftet februar/mars 1959 ble det arrangert landsrenn (nasjonalt renn) i Nordlibakken, med 2000 tilskuere. Et renn i februar 1963 trakk 5000 tilskuere. Samme år sto flomlysanlegget i bakken ferdig. De neste tiårene var det god aktivitet i bakken når snøforholdene tillot det, med blant annet hoppskole på 1980-tallet. I 1970/71 ble det bygd en slalåmbakke i nærheten av hoppanlegget, med lengde ca. 350 meter og ca. 100 meter fall.
Det var hoppaktivitet i Nordlibakken fram til slutten av 1990-tallet, men i årene etter ble bakken stående til forfalls. I 2009 meldte Horten kommune og Horten Skiklubb at de ønsket å rive bakken. Slalåmbakken har også forfalt og vært ute av bruk, og etter hærverk har heisen vært i ustand i mange år. Men på 2000-tallet ble det ny aktivitet i slalåmbakken da Horten Snowboardklubb tok den i bruk.
Kibergdalen

Kibergdalen er en 19 kilometer lang dal i Dronning Maud Land, beliggende mellom Sivorgfjella og Tottanfjella i Heimefrontfjella på Maudheimvidda.
Dalen er navngitt etter fiskeværet Kiberg i Finnmark, et senter for norske partisaner som overbragte opplysninger om tysk grenseaktivitet til Sovjetunionen under andre verdenskrig.
Godt drikke

Bakgrunn

Boken ble forfattet av Cand.mag Elin Kragset Vold. Redaksjonskomiteen besto av: Marit Bruserud, Karen Hellenes, Torun Solberg og Astid Lian. Fotograf Trine Mikkelsen er ansvarlig for bokens om lag 200 illustrasjoner, mens Laila Gundersen var designer for prosjektet.

Innhold

Kragset Vold har basert på boken på intervjuer med mellom 60 og 70 vestfoldinger om melk, saft, vann, kaffe, te, øl,vin og brennevin, som er bokens åtte hovedinndelinger. Den er en samling med gode, gamle og nye oppskrifter fra hele Vestfold, samt intervjuer og historier rundt våre drikketradisjoner.

Støtte

Boken ble ferdig i 2006, og mottok kr 250 000 i økonomisk støtte fra Fylkesmannen, da den er ment å ivareta gamle tradisjoner, samtidig som den følger linjene mot nye trender.
Can Tho

Can Tho er en egen provins og hovedstad den administrative region Đồng Bằng Sông Cửu Long i det sørlige Vietnam. Byen hadde i 2004 255 100 innbyggere.
Foreningen Brukskunst

Foreningen Brukskunst (1918) ble startet for å bringe kunstnere og industridesign sammen under slagordet «Vakrere hverdagsvarer».
Mottoet tok man etter den svenske Gregor Paulsson som i 1919 utga boken «Vakrare vardagsvare». Ellers lot man seg inspirere av Svenska Slöjdföreningen og Deutscher Werkbund. Viktig i starten var gullsmeden Jacob Tostrup Prytz (1886–1962), nylig hjemvendt fra utlandet, og også var lærer og rektor på Statens håndverks- og kunstindustriskole 1914-56. Med ham var Carl W. Schnitler og Thor Bendz Kielland også sentrale. Foreningen hadde en egen Kirkekomité og brukte Kunstindustrimuseet til utstillinger. Klubben hadde fra 1930 også utstillinger i Kunstnernes Hus. I 1932 ble Knut Greve fra Norsk Folkemuseum sekretær. Tidsskriftet Brukskunst ble avviklet i 1934.
Under den andre verdenskrig jobbet foreningen med bohaver for familier som hadde mistet sine hjem. Tidsskriftet Bonytt ble først utgitt i 1941 med Arne Remlov og Per Tannum som redaktører, og mye brukt til publisering blant foreningens medlemmer. Første æresmedlem ble arkitekten Harald Aars, som også var med fra starten.
Nytt navn ved gjenetableringen i 1946 ble Landsforeningen Norsk Brukskunst. Distriktskontorer ble åpnet i Oslo, Bergen, Trondheim, Stavanger og Kristiansand.
Oslo-avdelingen, som nå antok det gamle navnet Foreningen Brukskunst, fikk Arne Remlov som formann, de avholdt sin første høstutstilling i 1947 og hadde salgsutstillinger til jul i Kunstnernes Hus. Fra 1948-50 var Knut Greve formann. I 1952 ble navnet Landsforbundet Norsk Brukskunst. President 1956-61 var Bernt Heiberg og fra 1957 delte foreningen ut Jacobprisen.
Foreningen drev Galleri Vognremissen i Basarhallene ved Oslo domkirke.

Splittelse og opphør

Flere gikk på 1950- og 60-tallet over til begrepet kunsthåndverk, så faggruppen Norske Brukskunstnere (NB) endret sitt navn til Norske kunsthåndverkere i 1974 da Kulturmeldingen kom. Dette var et av resultatene av Kunstneraksjonen 1974. Gruppen meldte seg ut av landsforeningen i 1978, og like etter fulgte også interiørarkitektene.
De som fremdeles ville tilhøre landsforeningen, kalte seg i 1978 Foreningen Brukskunst. Dette gjald blant annet designere fra Porsgrund Porselænsfabrikk og Hadeland Glassverk, men også Grete Prytz Kittelsen som var president 1975-78. Disse skiftet navn til Norske Brukskunstnere i 1997.
Landsforeningen endret i 1986 til navn til Landsforbundet Norsk Form. Dette forbundet ble nedlagt i 1993, da Norsk Form ble etablert.
Ausonius Medical

Ausonius Medical AS ble etablert i 1996 og omfatter datterselskapene OCH Ortopedi AS, Sun-Chris Ortopediske AS, Impro AS (siden 1996), Idrettsklinikken AS og Fem Eiendom AS. Impro AS i Fredrikstad importerer spesialsko som ortopediske hjelpemidler.
Administrerende direktør er Thomas Babintsev-Skorstad. Styreleder er advokat Jan Erling Langford Nilsen.
Pascal (konditori)

Pascal er et konditori som ble åpnet av Pascal Dupuy i Tollbugata i Oslo i 1995. Per 2015 driver Pascal fire konditorier i Oslo.
Konditoriet er omhandlet i fjernsynsserien Pascals konditori på TV3.

USAs president

Pascal ble landskjent da president Bill Clintons kortesje gjorde et uanmeldt stopp utenfor Pascals konditori i datidens Drammensveien, nå Henrik Ibsens gate, den 2. november 1999. Clinton var på vei til minnehøytideligheten for Yitzhak Rabin i Oslo rådhus. Yasir Arafat var forsinket i sin ankomst til rådhuset så Clinton og hans følge trengte derfor en forsinkelse av sin ankomst til rådhuset for å kunne overholde diplomatisk kutyme; USAs president skal ankomme et evenement i Norge som nest siste ankommende, rett før Kongen.
Guvernementet Kaluga

Guvernementet Kaluga var et guvernement i keiserdømmet Russland og det tidlige Sovjetunionen. Det eksisterte fra 1796 til 1929.
Spøkelsesaper

Systematikk

Halvaper er ingen systematisk gruppe, men kun en betegnelse brukt om noen typer aper, hvis anatomi og eksteriør ikke helt sammenfaller med sine nærmeste slektninger. Spøkelsesaper er i så måte å regne som tørrneseaper (Haplorhini), men utseendet er (tildels svært) avvikende i forhold til artene i de to andre familiene i denne gruppen.
Spøkelsesaper inntar derfor på noen måter en slags mellomposisjon, skjønt nyere forskning tyder på at de er nærmest beslektet med vestaper (Platyrrhini) og østaper (Catarrhini), og derfor er hjemmehørende i Haplorhini. De kan uansett ikke betraktes som noe manglende mellomledd, ettersom de har fulgt sin egen utviklingslinje fra de ble skilt ut fra den grenen som første fram til tørrneseapene. Enkelte bygningsmessige trekk ved kraniet og fravær av den fuktige snuten, som er karakteristisk for de såkalte laverestående primatene (kalt halvaper), er detaljer som stiller spøkelsesapene relativt nær de andre tørrneseapene.

Biologi

De ulike artene er godt tilpasset sin tilværelse som trelevende nattdyr. Siden de har oppstått fra forfedre som var dagaktive, mangler øynene deres det reflekterende laget som hjelper andre nattaktive dyr til å unytte det sparsomme lyset bedre. Som en kompensering for dette har spøkelsesapene utviklet større øyne for å fange inn mest mulig lys. Denne tilpasningen, kombinert med at synet er deres primærsans og at de er relativt små og kvikke dyr, har gitt dem de største øynene av alle pattedyr sett i forhold til kroppstørrelsen, og er kun atskilt av en tynn beinplate. Faktisk tar de opp så stor plass i kraniet at de er nesten ubevegelige. Som en følge av dette har dyrene utviklet en usedvanlig myk og smidig nakke som gjør at de kan vri hodet i alle retninger, inkludert 180 grader rundt. Den samme løsningen som uglene har benyttet seg av siden også deres øyne er uforholdsmessig store.
Etter synet er hørselen deres viktigste sans, og deres tynne og flaggermusaktige ører fanger opp den minste lyd, og gjør dem i stand til å hoppe opp og fange insekter og selv små flaggermus i luften som de deretter spiser. 
Baklemmene er forlenget og gjør dyrene til utmerkede hoppere, den lange og tynne halen fungerer som balanseorgan og de putelignende tuppene på fingre og tær gjør tjeneste som sugekopper og gjør dem i stand til å sitte på loddrette trestammer og ta seg frem så å si overalt. Hendene har negler, men på føttene er det klør på andre og tredje tå som benyttes til å stelle pelsen.
Kanishka

Kanishka (sanskrit: कनिष्क; baktrisk: Κανηϸκι, Kaneshki; middelalderkinesisk: 迦腻色伽, Ka-ni-sak-ka, tilsvarer Jianisejia på moderne kinesisk) var keiser av Kushriket (beliggende i India, Afghanistan, Pakistan og Tadsjikistan) ca. 127–163 e.Kr. Han er kjent for sine militære, politiske og åndelig prestasjoner. Som en etterkommer av Kushrikets grunnlegger, Kujula Kadphises, kom Kanishka til å herske over et rike i Baktria som strakte seg fra Turfan i Tarimbekkenet i dagens Kina til oldtidsbyen Pataliputra (ved dagens by Patna) i nordlige India. Hans hovedstad var lokalisert i Puruṣapura i Gandhara (ved Khyber Pakhtunkhwa i Pakistan). To andre betydningsfulle byer var Kapisa (i provinsen Kapisa i Afghanistan) og Mathura (i Uttar Pradesh i India).
Kanishkas erobringer og støtte til buddhismen hadde en stor betydning for utviklingen av Silkeveien, og formidlingen og spredningen av mahayanaretningen av buddhismen over fjellkjeden Karakorum og inn i Kina.
Datoen for Kanishkas tiltredelse til tronen ble senere benyttet som kalenderårstall, den såkalt Saka-tiden, tilsvarende for 78 e.Kr. Imidlertid er denne datoen ikke vurdert som en korrekt historisk dato for Kanishka tiltredelse på tronen. Det er beregnet at han ble keiser først i 127 e.Kr.
Pølse i lompe

Pølse i lompe er hurtigmat som er blitt viktig i norsk matkultur. Det er blant annet vanlig å spise denne typen mat under feiringen av barnebursdager, sankthansaften og 17. mai.
Retten består av en wienerpølse i en lompe. Det er vanlig å servere varme pølser innrullet i lompe med ketchup, særlig som lettvint og populær festmat for barn (blant annet ved feiringen av barnebursdager). 
Pølse i lompe fås kjøpt på de fleste bensinstasjoner og gatekjøkken i Norge og er et alternativ til pølse i brød, pølse i vaffel eller annen hurtigmat.
Variasjoner i serveringen handler ofte om det utvalg av garnityr salgsstedet tilbyr. Vanlig pølsegarnityr er rå løk, stekt løk (sprøstekt eller varm), ketchup, sennep, potetsalat, rekesalat, ost og bacon.
17. mai er dagen der det spises mest, og hver nordmann spiser i snitt tre pølser denne dagen.
Lomper lages ved at kokte poteter blandes med hvetemel og litt salt. Mengden mel har stor betydning for kvaliteten; melet skal være et bindemiddel som setter minst mulig smak på lompene. Mosen kjevles ut og stekes på takke eller i tørr stekepanne.
Arno Geiger

Liv

Arno Geiger vokste opp i tettstedet Wolfurt. Han studerte tysk filologi, oldtidshistorie og litteraturvitenskap i Innsbruck og Wien, og har siden 1993 arbeidet som forfatter.
Captain America: The Winter Soldier

Handling

Steve Rogers (Chris Evans) var med på å redde verden fra Loke og hans hær med romvesener i The Avengers, og fortsetter samarbeidet med Nick Fury (Samuel L. Jackson) og S.H.I.E.L.D., men sliter fremdeles med å venne seg til den moderne verden kontra 1940-tallet, der han egentlig hører hjemme. Han slår seg sammen med Natasha Romanoff (Scarlett Johansson) for å overvinne en mektig, men skjult fiende i dagens Washington D.C.

Oppfølger

Anthony og Joe Russo signerte i januar 2014 på som regissører av den tredje Captain America-filmen, som skal ha premiere i mai 2016. Dette ble offentliggjort i mars 2014. Chris Evans vender tilbake til rollen som Captain America.